
Извршење буџета Републике – јул 2026. године
Буџет Републике Србије
У периоду јануар - јул 2026. године је остварен дефицит републичког буџета у износу од 97,8 млрд динара, што је боље од буџетског плана за 37,7 млрд динара, с обзиром да је планиран дефицит у износу од 135,5 млрд динара.
У јулу је остварен дефицит у износу од 46,2 млрд динара.
У јулу су наплаћени приходи у износу од 223,5 млрд динара, од чега су порески приходи износили 193,6 млрд динара. Највећи део пореских прихода односи се на уплату ПДВ у износу од 98,9 млрд динара и акциза у износу од 44,9 млрд динара. Приход по основу пореза на добит износио је 28,4 млрд динара. Непорески приходи остварени су у износу од 28,1 млрд динара, а прилив донација у јулу износио је 1,8 млрд динара.
Расходи су извршени у износу од 269,7 млрд динара. Расходи за запослене су износили 54,9 млрд динара, капитални издаци 90,9 млрд динара, трансфери ООСО (фонд ПИО, РФЗО, НСЗ, фонд СОВО) 33,4 млрд динара, социјална заштита 19,6 млрд динара, отплата камата 19 млрд динара, расходи за робу и услуге 18,8 млрд динара, а исплата субвенција 18 млрд динара.
Буџет сектора државе

На нивоу сектора државе у седам месеци ове године је остварен фискални дефицит у износу од 105 млрд динара и примарни фискални суфицит у износу од 0,5 млрд динара. 

